Pihlajan juurella
Hennot oksat on pihlajassa
 kukkivassa,
 tuoksuisassa.
 Pihlajan oksia lämmin tuuli
 hiljallensa häilyttää.

 Pihlaja päivän paistellessa,
 suloisessa
 loistellessa
 kukistansa tuoksujansa
 toisiin kukkiin tuoksuttaa.

 ***

 Pihlajan kukkia ihanampi
 loistoisampi,
 tuoksuvampi
 on minun kultani hienohuuli.
 Häntä mä koitan säilyttää.

 Istuen pihlajan vieremillä,
 lempivillä
 silmäyksillä
 koen hänen kylmään rintahansa
 tunnetulvaani juoksuttaa.

1899.